b'\n_START_ARTICLE_\n\xc8\x98ablon web\n_START_PARAGRAPH_\nUn \xc8\x99ablon web este o machet\xc4\x83 predefinit\xc4\x83 de site web, situat\xc4\x83 ini\xc8\x9bial pe discul dur al utilizatorului, \xc8\x99i care poate fi folosit\xc4\x83 drept punct de plecare pentru crearea unui sit "adev\xc4\x83rat" ce urmeaz\xc4\x83 a fi publicat \xc3\xaen web._NEWLINE_Aceste machete sunt foarte utile \xc3\xaencep\xc4\x83torilor din domeniul designului paginilor web, atunci c\xc3\xa2nd ace\xc8\x99tia doresc s\xc4\x83 \xc3\xae\xc8\x99i creeze un sit de calitate. Pe de alt\xc4\x83 parte, \xc8\x99abloanele web nu ofer\xc4\x83 \xc3\xaentotdeauna func\xc8\x9bionalitatea complex\xc4\x83 de care are nevoie un sit real (co\xc8\x99 de cump\xc4\x83r\xc4\x83turi, formulare dinamice, etc.)._NEWLINE_O alt\xc4\x83 utilizare a \xc8\x99abloanelor web are loc ca parte integrant\xc4\x83 a programelor pentru realizarea de site-uri web gratuite. \xc3\x8en acest scop, \xc8\x99abloanele servesc ca punct de plecare \xc3\xaen construirea site-ului, constituie structura acestora \xc8\x99i sunt, de regul\xc4\x83, foarte u\xc8\x99or de personalizat. _NEWLINE_\xc8\x98abloanele web folosite ca machet\xc4\x83 pentru crearea site-urilor prin intermediul unor programe sunt, de obicei, gratuite. Acestea se deosebesc de alte \xc8\x99abloane web prin aceea c\xc4\x83 uziteaz\xc4\x83 de metoda drag and drop pentru construirea paginilor web.'